ທ່ານ ທຣຳ ເອົາຊະນະ ຄູ່ແຂ່ງ ທ່ານນາງ ຄລິນຕັນ ຢ່າງບໍ່ຄາດຝັນ 
ມັນເປັນໄຊຊະນະ ທີ່ບໍ່ໜ້າເປັນໄປໄດ້ເລີຍ ສຳລັບຜູ້ສະໝັກທ່ານນີ້ ທີ່ບໍ່ເຄີຍໄດ້ຖືກເລືອກ ໃຫ້​ກຳ​ຕຳ​ແໜ່​ງໃດໆ​ມາ​ກ່ອນ ແລະໄດ້ໂຄສະນາຫາສຽງ ແບບແຕກຕ່າງ ​ໄປຈາກທຳມະດາ.
ທ່ານ Donald Trump ຈະເປັນປະທານາທິບໍດີ ຂອງສະຫະລັດ ຄົນຕໍ່ໄປ ນັກທຸລະກິດມະຫາເສດຖີພັນລ້ານ ຜູ້ທີ່ໄດ້ຖືກຕີລາຄາຕ່ຳ ໂດຍທົ່ວໄປ ແລະແມ່ນກະທັງ ຖືກເຍາະເຍີ້ຍໂດຍພວກຊົນຊັ້ນການເມືອງ ແລະສື່ມວນຊົນ ຕະຫຼອດການໂຄສະນາ ຫາສຽງຂອງທ່ານ ໄດ້ເອົາຊະນະຄູ່ແຂ່ງຂອງທ່ານ ອະດີດ ລັດຖະມົນຕີການຕ່າງປະເທດ ທ່ານນາງ Hillary Clinton ໃນວັນອັງຄານວານນີ້ ຢ່າງບໍ່ໜ້າເຊື່ອ ແລະຂາດຮອຍ ນັ້ນແມ່ນຄຳເວົ້າຂອງທ່ານ Trump ທີ່ໄດ້ກ່າວດ້ວຍຄວາມປິຕິຍິນດີ ໂດຍມີຄອບຄົວຂອງທ່ານ ແລະ ບັນດາທີ່ປຶກສາ ລະດັບສູງ ຢືນຢູ່ຄຽງຂ້າງໃນງານສະເຫລີມຫລອງໄຊຊະນະ ຢູ່ທີ່ ນະຄອນ New York ໃນຕອນເຊົ້າວັນພຸດມື້ນີ້ ມັນເປັນໄຊຊະນະທີ່ບໍ່ໜ້າເປັນໄປໄດ້ເລີຍ ສຳລັບຜູ້ສະໝັກທ່ານນີ້ ທີ່ບໍ່ເຄີຍໄດ້ຖືກເລືອກໃຫ້ກຳຕຳແໜ່ງໃດໆມາກ່ອນ ແລະຜູ້ທີ່ໄດ້ໂຄສະນາຫາສຽງ ແບບແຕກຕ່າງໄປຈາກ ທຳມະດາ ໃນປະຫວັດສາດຂອງສະຫະລັດ ນອກນັ້ນມັນຍັງໄດ້ເຮັດໃຫ້ການໂຄສະນາ ຫາສຽງທີ່ມີການຂັດແຍ້ງ ແລະສ້າງຄວາມແຕກແຍກ ຢ່າງຮ້າຍແຮງ ໃນຄວາມຊົງຈຳ ທີ່ຜ່ານມາ ຫວ່າງບໍ່ດົນມານີ້ ສິ້ນສຸດລົງ ທ່ານ Trump ຈາກພັກຣີພັບບລີກັນໄດ້ຮັບຄະແນນສຽງຜູ້ແທນລັດຫລື electoral votes ຢ່າງໜ້ອຍ 288 ຄະແນນ ສົມທຽບໃສ່ 215 ຄະ ແນນທີ່ທ່ານນາງ Clinton ຜູ້ສະໝັກຂອງພັກເດໂມແຄຣັດໄດ້ຮັບ ອີງ ຕາມໂຕເລກ ໃນຕອນເຊົ້າວັນພຸດມື້ນີ້ ເຖິງແມ່ນວ່າທ່ານໄດ້ຮັບໄຊຊະນະ ຢ່າງແຂງຂັນ ໂດຍຄະແນນສຽງຂອງຜູ້ແທນລັດກໍຈິງ ແຕ່ປາກົດວ່າ ທ່ານ Trump ອາດຈະໄດ້ຮັບຄະແນນສຽງ ຂອງປະຊາຊົນ ຫຼຸດທ່ານນາງ Clinton ໜ້ອຍນຶ່ງ ນີ້ອາດຈະເປັນພຽງຄັ້ງທີ 4 ເທົ່ານັ້ນ ໃນປະ ຫວັດສາດຂອງສະຫະລັດ ທີ່ຜູ້ຊະນະຕຳແໜ່ງ ປະທານາທິບໍດີ ແຕ່ໄດ້ຮັບຄະແນນສຽງ ປະຊາຊົນຫຼຸດຜູ້ເສຍໄຊ ທີ່ສູນກາງໂຄສະນາຫາສຽງຂອງທ່ານ Trump ຜູ້ຄົນແມ່ນພາກັນສະແດງຄວາມດີອົກ ດີໃຈ ເຖິງແມ່ນວ່າຮ່ອງຮອຍຂອງຄວາມແຕກແຍກໃນການໂຄສະນາຫາສຽງຍັງສະແດງໃຫ້ເຫັນຢູ່ ເຖິງແມ່ນເປັນທີ່ຈະແຈ້ງ ແລ້ວວ່າ ທ່ານ Trump ຈະເປັນຜູ້ຊະນະ ພວກຜູ້ສະໜັບສະໜຸນທ່ານ ໄດ້ຮ້ອງຂຶ້ນເປັນບາງຄັ້ງບາງຄາວວ່າ  ຊຶ່ງໝາຍເຖິງ ຜູ້ສະໝັກເປັນປະທານາທິບໍດີ ຂອງພັກເດໂມແຄຣັດ ນາງ Mary Alice Salinas ຊຶ່ງຢູ່ທີ່ງານສະຫລອງໄຊຊະນະ ຂອງທ່ານ Trump ກ່າວວ່າ